**OBRAZEC ŠT. 6**

**OSNUTEK POGODBE**

S pregledom vzorca POGODBE se ponudnik seznani z njenimi določili.

**Republika Slovenija, Urad Vlade RS za oskrbo in integracijo migrantov**,

Cesta v Gorice 15, 1000 Ljubljana

ki ga zastopa mag. Katarina Štrukelj, direktorica

Davčna številka: 36389633

Matična št.: 2516250000

Številka računa: 01100-6300109972

(v nadaljnjem besedilu: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_,direktor

ID za DDV: SI

Matična številka:

Številka računa:

(v nadaljnjem besedilu: izvajalec)

sklepata naslednjo

**POGODBA O IZVEDBI JAVNEGA NAROČILA**

**ŠT. C1542-**

**Uvodne določbe**

1. **člen**

Stranki pogodbe uvodoma ugotavljata, da:

* je naročnik izvedel postopek javnega naročila male vrednosti v skladu s 47. členom Zakona o javnem naročanju (Uradni list RS, št. 91/15 in14/18; v nadaljnjem besedilu: ZJN-3);
* se predmetna pogodba (v nadaljnjem besedilu: pogodba) sklepa z izvajalcem, ki je bil izbran kot ekonomsko najugodnejši ponudnik na osnovi odločitve o oddaji javnega naročila št. \_\_\_\_\_\_\_\_\_ z dne \_\_\_\_\_\_\_, v izvedenem postopku naročila male vrednosti, po objavi obvestila o naročilu na Portalu javnih naročil z oznako št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_;
* se s to pogodbo pogodbeni stranki dogovorita o medsebojnih pravicah in obveznostih glede predmeta pogodbe;
* je predračun št. \_\_\_\_\_\_\_\_\_\_ z dne \_\_\_\_\_\_\_\_\_\_\_ priloga in sestavni del te pogodbe;
* sta dokumentacija za pripravo ponudbe za oddajo javnega naročila št. \_\_\_\_\_\_\_\_\_\_\_\_ z dne \_\_\_\_\_\_\_\_ in ponudbena dokumentacija izvajalca št. \_\_\_\_\_\_\_\_\_\_ z dne \_\_\_\_\_\_\_\_ osnovi za tolmačenje te pogodbe.

**Predmet pogodbe**

1. **člen**

Predmet pogodbe je vzdrževanje in servisiranja službenih vozil znamke Renault, Ford in Seat.

**Storitve vzdrževanja in servisiranja vozil zajemajo**:

- mehanična dela (tudi zahtevna dela),

- električarska dela (tudi zahtevna dela),

- kleparska dela (tudi zahtevnejše popravilo),

- ličarska dela (tudi zahtevnejše popravilo),

- tapetniška dela (izdelava sedežnih prevlek, tapeciranje po naročilu),

- izvajanje brezplačnih preventivnih pregledov (2x letno),

- brezplačna optika podvozij,

- kontrola zavor, podvozja, amortizerjev, svetlobnih in zvočnih teles, olja in tekočin, vizualni pregled vozil;

- zagotovitev servisnih pregledov skladno z navodili proizvajalca vozila,

- izvedbo servisnega popravila v enem dnevu, izredno popravilo takoj oziroma po dogovoru z naročnikom, večja popravila v enem tednu oziroma po dogovoru z naročnikom in

- izvajanje del izven rednega obsega servisa (v skladu z normativi proizvajalca vozila) na podlagi predhodne odobritve (pisne ali ustne) s strani naročnika.

**Vrednost pogodbe**

1. **člen**

Ocenjena vrednost pogodbe znaša 30.000,00 EUR brez DDV oziroma 36.600,00 EUR z DDV.

Naročnik se ne zavezuje, da bo naročil storitve do te vrednosti, ker bo storitve plačal na podlagi dejanske količine opravljenega dela in vgrajenih nadomestnih delov.

Vse ponudbene cene z upoštevanim davkom na dodano vrednost so fiksne za ves čas veljavnosti pogodbe.

V cenah so vključeni vsi s predmetom naročila povezani stroški izvajalca (popusti, davki,…), ki se nanašajo na izvajanje storitev pogodbe.

**Način naročanja storitev**

1. **člen**

Skrbnik te pogodbe na strani naročnika naroči vzdrževanje oziroma servisiranje vozila po elektronski pošti. Izvajalec mora najkasneje v roku 3 delovnih dni po prejemu naročila sporočiti termin pregleda.

**Način obračuna in plačila**

1. **člen**

Izvajalec bo skladno z Zakonom o opravljanju plačilnih storitev za proračunske uporabnike izdal elektronski račun (e-račun) posameznemu naročniku po vsakem uspešno opravljenem kakovostnem prevzemu vozila

Na e-računu mora biti obvezno navedena številka pogodbe, na podlagi katerega se račun izstavlja. Izbrani ponudnik bo moral izdanemu računu v elektronski obliki priložiti s strani posameznega naročnika potrjen delovni nalog z opisom opravljenih del, porabljenega časa in eventualno porabljen material ter druga morebitna poročila o opravljenih delih.

Račun se izstavi za dejansko opravljeno storitev in vgrajeni material. V primeru neupoštevanja navedenih zahtev si posamezni naročnik pridržuje pravico, da zaradi elektronske obdelave neustrezno označen ali opremljen račun zavrne.

E-račun bo naročnik plačal 30. dan od dneva uradnega prejema pravilno izstavljenega e-računa, potrjenega s strani posameznega naročnika.

Rok plačila začne teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan, oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

Posamezni naročnik je izvajalcu zavezan za plačila do 31. 12. 2019, za nadaljnja plačila do izteka te pogodbe pa, ko bodo izpolnjeni formalni pogoji glede na veljavni zakon, ki ureja izvrševanje proračuna Republike Slovenije za posamezno leto oziroma sprejeti proračun za posamezno leto.

Na podlagi predložene zahteve podizvajalca bo posamezni naročnik podizvajalčevo terjatev do izvajalca neposredno poravnal podizvajalcu. Izvajalec mora e-računu priložiti račun podizvajalca, ki ga je predhodno potrdil.

V primeru zamude plačila lahko izvajalec zahteva zakonite zamudne obresti.

**Podizvajalci**

**6. člen**

(Opomba: Določbe tega člena veljajo le v primeru, če bo izvajalec nastopal s podizvajalci.

V nasprotnem primeru se te določbe črtajo.)

Poleg izvajalca sodeluje(jo) pri izvedbi del tudi naslednji podizvajalec(i):

1. ime ponudnika, naslov ponudnika, davčna številka, matična številka;

Podizvajalec(i) bo(do) na podlagi te pogodbe o izvedbi predmetnega javnega naročila, v okviru prevzetih del izvedel(i): (če je več podizvajalcev ločiti za vsakega posebej)

"vrsta del(a)",

Če po sklenitvi pogodbe o izvedbi predmetnega javnega naročila izvajalec sklene pogodbo z novim podizvajalcem, mora izvajalec naročniku v roku 5 dni po spremembi predložiti:

* kontaktne podatke in zakonite zastopnike dodanega podizvajalca,
* izpolnjen ESPD podizvajalca v skladu z 79. členom ZJN-3,
* izjavo podizvajalca, ali zahteva neposredna plačila.

Podizvajalec mora za dela, ki jih prevzema izpolnjevati razpisane pogoje za priznanje sposobnosti.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za vključitev novega podizvajalca tudi, če bi to lahko vplivalo na nemoteno izvajanje ali dokončanje del. Naročnik mora o morebitni zavrnitvi novega podizvajalca obvestiti glavnega izvajalca najpozneje v 10 dneh od prejema predloga.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene gradnje ali storitve, neposredno povezano s predmetom pogodbe.

**Pravice in obveznosti izvajalca**

**7. člen**

Izvajalec se obvezuje, da:

* bo zagotavljal servisna popravila skladno z roki, navedenimi v 2., 4. in 10. členu pogodbe;
* bo v primeru potreb posameznega naročnika po posameznih delih in potrošnem materialu posameznemu naročniku omogočil nakup le-teh v skladu s ponujenim odstotkom popustom na veljaven cenik;
* bo nudil prednostno servisno stezo;
* da bo izvajal dela izven rednega obsega servisa v skladu z normativi proizvajalca vozila na podlagi predhodno potrjenega predračuna s strani skrbnika posameznega naročnika;
* bo izvajal brezplačne preventivne preglede 2 x letno po predhodnem dogovoru s posameznim naročnikom;
* bo imel na zalogi zadostno količino nadomestnih delov in potrošnega materiala za popravila po tej pogodbi;
* vozilo po opravljenem delu izroči v posest posameznega naročnika;
* bo pogodbena dela izvajal kot dober gospodar, upoštevajoč predpise in tehnološki postopek ter tehnične normative s tega področja;
* bo izvajal pogodbena dela strokovno in kvalitetno, v skladu z veljavnimi predpisi in normativi proizvajalca ter zahtevami iz tehnične dokumentacije za vzdrževana sredstva;
* bo zagotovil vgradnjo originalnih nadomestnih delov proizvajalca vozila. V primeru, da originalnih nadomestnih delov ni mogoče pridobiti na trgu, izvajalec vgradi ustrezni ekvivalentni material. Ustreznost ekvivalentnega materiala izvajalec preveri z meritvijo predpisanih tehničnih karakteristik naprav ali podsklopov v predpisanem temperaturnem območju po tehničnih zahtevah za naprave ali podsklope. Ustrezne ekvivalentne materiale izvajalec vgradi s predhodnim pisnim soglasjem pooblaščene osebe naročnika;
* se bo z naročnikom sproti dogovarjal za dele, ki jim je potekla življenjska doba za še sprejemljiva odstopanja vrednosti tehničnih karakteristik;
* bo pred zamenjavo oz. popravilom naknadno odkritih napak obvestil pooblaščeno osebo posameznega naročnika.

**Garancijski rok**

**8. člen**

Izvajalec daje za vsa opravljena dela najmanj 12 mesečno garancijo, ki začne teči z dnevom prevzema vozila.

Za vgrajene dele veljajo garancijski roki proizvajalcev in začno teči z dnem prevzema vozila iz popravila.

V času garancije je izvajalec dolžan na svoje stroške odpraviti napake oziroma nadomestiti okvarjen del z novim, rok za garancijo pa začne teči od dneva prevzema popravljenega vozila.

V primeru, da je pri novih vozilih znamke Seat, ki so v garancijskem roku, nepravilno ali nestrokovno opravljeno popravilo ali vzdrževalna dela, zaradi česar pooblaščeni serviser vozil zavrne zahtevo po uveljavitvi garancije, je izvajalec dolžan nositi stroške popravila pri pooblaščenem serviserju.

**Višja sila**

**9. člen**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank pogodbe in ki jih stranki nista mogli predvideti ob sklepanju pogodbe in se jim stranka, na kateri strani je nastopila višja sila, ni mogla izogniti ali jih odvrniti ter onemogočajo (v celoti ali delno) izpolnitev obveznosti.

Posamezna stranka je dolžna drugo stranko pisno obvestiti o nastanku in vrsti višje sile ter o njenem predvidenem trajanju, in sicer v dveh delovnih dneh po nastanku le-te.

V primeru višje sile ni nobena od strank pogodbe odgovorna za neizpolnitev svojih obveznosti za čas trajanja višje sile in v obsegu, ki preprečuje izpolnitev pogodbe.

**Prevzem del in reklamacije**

**10. člen**

Ob prevzemu vozila iz popravila pooblaščena oseba naročnika podpiše prevzemni zapisnik oziroma ustrezni dokument s specifikacijo materiala in servisnih del. Pri tem je dolžna preveriti dela po časovnih normativih in cene vgrajenih nadomestnih delov, kar ji je izvajalec dolžan omogočiti. Vozilo se prevzema na sedežu izvajalca.

Če izvajalec v roku 3 dni od pisnega obvestila ne pristopi k odpravi napak oziroma jih ne odpravi v roku 8 dni od dneva obvestila o napaki, jih odpravi posamezni naročnik sam ali po tretji osebi na stroške izvajalca po načelu dobrega gospodarja, hkrati pa izvajalcu zaračuna pogodbeno kazen v skladu s 13. členom pogodbe.

**Trajanje pogodbe**

**11. člen**

Ta pogodba se sklepa za obdobje 24 mesecev.

**Razdrtje pogodbe**

**12. člen**

Naročnik lahko odpove to pogodbo pred potekom njene veljavnosti z eno mesečnim odpovednim rokom, ki začne teči z dnem prejema obvestila o odpovedi pogodbe.

V primeru, da se med izvrševanjem del po tej pogodbi izkaže, da se izvajalec ne drži pogojev pogodbe oziroma ne izvaja del v dogovorjenih rokih ali kvaliteti, ga naročnik na to opozori.

Če v roku 3 dni od dneva obvestila izvajalec ne prilagodi dela zahtevam naročnika po tej pogodbi, lahko naročnik takoj po preteku tega roka pogodbo razdre in zahteva povračilo škode.

**Pogodbena kazen**

**13. člen**

Če izvajalec ne upošteva rokov, določenih v 2., 4. in 10. členu te pogodbe, je dolžan za vsak koledarski dan zamude plačati pogodbeno kazen v višini 30,00 EUR, vendar do največ 10 % ocenjene vrednosti pogodbe v EUR z DDV.

Če je škoda, ki jo je naročnik utrpel zaradi zamude izvajalca, višja od pogodbene kazni, ima naročnik pravico zahtevati razliko do polne odškodnine.

V trenutku nastopa zamude pogodbena kazen zapade v plačilo in je izvršljiva takoj.

**Skrbništvo pogodbe**

**14. člen**

Predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_, dosegljiv na telefonski številki \_\_\_\_\_\_\_\_\_\_\_\_\_\_\_\_ in elektronskem naslovu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe in predstavnik naročnika je \_\_\_\_\_\_\_\_\_\_\_\_\_\_\_\_\_\_\_\_, dosegljiv na telefonski številki \_\_\_\_\_\_\_\_\_\_\_\_\_\_ in elektronskem naslovu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Protikorupcijska klavzula**

**15. člen**

Pogodba, pri katerem kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je naročniku povzročena škoda ali je omogočena
* pridobitev nedovoljene koristi predstavniku ali posredniku naročnika, izvajalcu ali njenemu
* predstavniku, zastopniku, posredniku,

je ta pogodba nična.

**Socialna klavzula**

**16. člen**

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca.

**Končne določbe**

**17. člen**

Vse spore iz te pogodbe bosta stranki reševali sporazumno, če do sporazuma ne pride, bo spore reševalo stvarno pristojno sodišče v Ljubljani.

V primeru, če med veljavnostjo te pogodbe nastanejo spremembe v statusu izvajalca, se vse obveznosti iz te pogodbe prenesejo na njegove pravne naslednike.

Morebitne spremembe in dopolnitve te pogodbe so veljavne le, če so sklenjene v pisni obliki kot dodatek k pogodbi.

Pogodba je sestavljena v štirih enakih izvodih, od katerih prejme vsaka stranka po dva izvoda in začne veljati z dnem podpisa obeh strank.

Priloga:

* ponudba izvajalca št. \_\_\_\_\_\_\_\_\_ z dne \_\_\_\_\_\_\_\_\_\_\_

NAROČNIK: IZVAJALEC:

URAD VLADE REPUBLIKA SLOVENIJA ZA

OSBRBO IN INTEGRACIJO MIGRANTOV

mag. Katarina Štrukelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_

direktorica direktor

V Ljubljani, dne \_\_\_\_\_\_\_\_\_\_\_\_\_ V Ljubljani, dne \_\_\_\_\_\_\_\_\_\_\_\_\_